Document ID: 32008D0060

KOMISIJAS LĒMUMS
(2007. gada 21. decembris),
ar ko Lēmumu 2003/548/EK groza attiecībā uz noteikta veida nomāto līniju svītrošanu nomāto līniju minimālajā kopumā
(izziņots ar dokumenta numuru K(2007) 6635)
(Dokuments attiecas uz EEZ)
(2008/60/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2002. gada 7. marta Direktīvu 2002/21/EK par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem (pamatdirektīva) (1) un jo īpaši tās 17. panta 1. punktu,
ņemot vērā Eiropas Parlamenta un Padomes 2002. gada 7. marta Direktīvu 2002/22/EK par universālo pakalpojumu un lietotāju tiesībām attiecībā uz elektronisko sakaru tīkliem un pakalpojumiem (universālā pakalpojuma direktīva) (2) un jo īpaši tās 18. panta 3. punktu,
apspriedusies ar Komunikāciju komiteju,
tā kā:
(1)
Komisija 2003. gada 24. jūlijā pieņēma Lēmumu 2003/548/EK 2003. gada 24. jūlijā par nomāto līniju minimālo kopumu ar saskaņotu raksturojumu un saistītiem standartiem, kas minēti Universālā pakalpojuma direktīvas 18. pantā (3). Šajā minimālajā kopumā ietilpa divu veidu nomātās analogās līnijas un trīs veidu nomātās ciparu līnijas, kurās datu pārraides ātrums sasniedz pat 2 048 kbit/s.
(2)
Līdz ar vērienīgo pāreju uz jauna veida tīkla arhitektūru nomātās analogās līnijas zaudējušas tehnisko nozīmi. Tirgus patlaban apmierina pieprasījumu pēc tādām nomātajām ciparu līnijām, kas nodrošina arvien ātrdarbīgākus savienojumus, kuros datu pārraides ātrums sasniedz 2 048 kbit/s vai vairāk. Sabiedriskajā apspriešanā konstatēts, ka dalībvalstis, nozares asociācijas un ieinteresētās aprindas atbalsta piecu veidu nomāto līniju svītrošanu no spēkā esošā minimālā kopuma.
(3)
Universālā pakalpojuma direktīvas 18. panta 3. punktā noteikts, ka Komisijai minimālajā kopumā ir jāsvītro noteikta veida nomātās līnijas.
(4)
Šajā lēmumā paredzētie pasākumi ir saskaņā ar Komunikāciju komitejas atzinumu,
IR PIEŅĒMUSI ŠO LĒMUMU.
1. pants
Ar šo no Lēmuma 2003/548/EK pielikuma svītro sarakstu “Nomāto līniju minimālā kopuma noteikšana, kā arī saskaņots raksturojums un saistītie standarti”.
2. pants
Adresāti
Šis lēmums ir adresēts dalībvalstīm.
Briselē, 2007. gada 21. decembrī

Labels: 7
12